ועדת הכלכלה, כנסת 17, פרוטוקול מספר 730, 2008-12-22 11:15

רוברט אילטוב: בוקר טוב.

רוברט אילטוב: אנחנו מתחילים בישיבה השנייה בסדר היום בנושא תקנות הדואר (תמלוגים שמשלמת החברה), התשס"ט-2008.

רוברט אילטוב: הנושא הזה הגיע לפה, כפי שהבנתי בהסכמת כל הגופים הנוגעים בדבר.

רוברט אילטוב: אם יש התייחסויות אני אשמח לשמוע אותן, ואם אין נעבור ישר להקראה ולהצבעות.

רוברט אילטוב: תנו לנו הסבר קצר מה הסיכום ונמשיך.

רוברט אילטוב: תודה.

ברוריה מנדלסון: סעיף 37א לחוק הדואר, עניינו תמלוגים.

ברוריה מנדלסון: הסעיף הזה קובע שהחל ב-1 ביולי 2007 חברת הדואר תשלם אחוז אחד של תמלוגים מהכנסות החברה, ויש הגדרה בסעיף מהן הכנסות החברה.

ברוריה מנדלסון: דוח שגיא בחן את נושא תעריפי חברת הדואר ומכתב של שרי התקשורת והאוצר לחברת הדואר קבע שהמשרדים יפעלו להפחתת התמלוגים, כמובן, כפוף לאישור ועדת הכלכלה.

ברוריה מנדלסון: כמו כן היה הסכם פשרה בבית הדין לעבודה בנוגע להליך שהתנהל שם והמשרדים התבקשו למצוא מקורות הכנסה אפשריים לחברת הדואר על סך 36 מיליון שקל.

ברוריה מנדלסון: בהמשך לכל אלה הגיעו המשרדים למסקנה שהם מבקשים להוריד את שיעור התמלוגים שמשלמת חברת הדואר למדינה.

ברוריה מנדלסון: יש סמכות לעשות את זה מכוח הסעיף כפוף לאישור ועדת הכלכלה של הכנסת.

ברוריה מנדלסון: בהתאם לכך הבאנו את התקנות שלפני

ברוריה מנדלסון: כם שמבקשות לקבוע שמ-1 ביולי 2007 עד 31 בדצמבר 2007 שיעור התמלוגים יעמוד על חצי אחוז, והחל ב-1 בינואר 2008 שיעור התמלוגים יהיה 0%.

ברוריה מנדלסון: כמו כן יש כאן הוראת מעבר שמתייחסת לתשלומים שכבר שילמה החברה ועכשיו על המדינה להחזיר, והיא קובעת שהתשלומים האלה יושבו לחברה תוך 60 ימים מיום פרסום התקנות.

איתי עצמון: אני מבין שיש אישור ממשרד המשפטים לתחולה הרטרואקטיבית.

ברוריה מנדלסון: יש אישור.

ברוריה מנדלסון: צייַנו את זה גם במכתב.

דוד רותם: מה עם הורדת התעריפים?

ברוריה מנדלסון: על זה יענה אבי אזוז מאגף הכלכלה.

אבי אזוז: באיזה הקשר?

דוד רותם: אני שואל אם אתם מורידים שוב את התעריפים.

אבי אזוז: לא הורדנו.

אבי אזוז: יש מועדי עדכון קבועים בכל שנה, ב-1 ביולי, על-פי אישור המדד.

רוברט אילטוב: יש לכם מה להוסיף?

אבי הוכמן: אני רוצה לומר שחלפו 18 חודשים מ-1 ביולי 2007, וברוח היום וברוח החג נותר לי רק לברך: "שהחיינו וקיימנו והגענו לזמן הזה".

דוד רותם: תברך "שעשה ניסים לאבותינו".

אבי אזוז: גם את זה אני מקבל.

רוברט אילטוב: מי מקריא את התקנות?

רוברט אילטוב: בבקשה.

ברוריה מנדלסון: הקראת תקנות: בתוקף סמכותי לפי סעיף 37א(ג) לחוק הדואר, התשמ"ו-1986, ובאישור ועדת הכלכלה של הכנסת, אנו מתקינים תקנות אלה: שיעור התמלוגים 1.

ברוריה מנדלסון: שיעור התמלוגים שתשלם החברה למדינה מדי שנה בשנה יהא בשיעור מהכנסותיה כמפורט להלן: (1) לגבי התקופה שמיום ט"ו בתמוז התשס"ז (1 ביולי 2007) עד יום כ"ב טבת התשס"ח (31 בדצמבר 2007) – 0.5%; (2) לגבי התקופה שתחילתה ביום כ"ג בטבת התשס"ח (1 בינואר 2008) – 0%.

דוד רותם: - - -

ברוריה מנדלסון: החל ב-1 בינואר 2008 שיעור התמלוגים עומד על 0%.

דוד רותם: אם יתברר שהחברה מרוויחה המון כסף?

ברוריה מנדלסון: יש סמכות.

רוברט אילטוב: זה יגיע לוועדת הכלכלה פעם נוספת.

ברוריה מנדלסון: הסמכות בחוק נשארת, ובאישור הוועדה נוכל.

דוד רותם: - - -

רוברט אילטוב: אני מבקש לא להפריע.

רוברט אילטוב: יש לנו ממש כמה דיון, ואנחנו חייבים לסיים, יש לנו דיון נוסף.

דוד רותם: אני מצטער שאני שואל שאלות, אדוני.

רוברט אילטוב: אתה לא צריך להצטער.

רוברט אילטוב: השאלה שלך נכונה- -

דוד רותם: אני מודה לך.

רוברט אילטוב: - - אבל זה לא אומר שצריך להפריע לדיון.

רוברט אילטוב: אני מעלה את זה להצבעה.

רוברט אילטוב: מי בעד?

רוברט אילטוב: מי נגד?

רוברט אילטוב: מי נמנע?

רוברט אילטוב: בעד – פה אחד.

רוברט אילטוב: תודה רבה, התקנה עברה.

רוברט אילטוב: המשיכי לקרוא, בבקשה.

ברוריה מנדלסון: ממשיכה הקראה: תחילה 2.

ברוריה מנדלסון: תחילתן של תקנות אלה ביום ט"ו בתמוז התשס"ז (1 ביולי 2007) להלן – יום התחילה).

רוברט אילטוב: מי בעד תקנה 2?

רוברט אילטוב: בעד- פה אחד.

רוברט אילטוב: אין מתנגדים.

ברוריה מנדלסון: המשך הקראה: הוראת מעבר 3.

ברוריה מנדלסון: תשלומי תמלוגים שהחברה שילמה ביתר לגבי התקופה שמיום התחילה ועד יום פרסומן של תקנות אלה, יושבו לחברה תוך 60 ימים מיום הפרסום האמור.

רוברט אילטוב: מי בעד תקנה 3?

רוברט אילטוב: מי נגד?

רוברט אילטוב: מי נמנע?

רוברט אילטוב: התקבל פה אחד.

רוברט אילטוב: התקנות אושרו, הדיון תם.

רוברט אילטוב: הישיבה נעולה.

רוברט אילטוב: תודה.